cyanic-selkie/wikianc huggingface dataset:
Որդան կարմիր արգելավայր
Պատմություն
Ստեղծվել է աղուտներում բնակվող որդան կարմիր էնդեմիկ միջատի (Հայկական լեռնաշխարհում գրեթե 3 հազարամյակ օգտագործվել է որպես կարմիր ներկ)։ Այստեղ պահպանության տակ են որդան կարմիրը և նրա հիմնական կերաբույսերը՝ աղադիմացկուն որդանխոտը և հարավային եղեգը։ Դեռևս 5-րդ դարից մատենագիր աղբյուրները (Մովսես Խորենացի, Ղազար Փարպեցի և ուրիշներ) վկայում են, որ Արաքս գետի երկու ափերին որդան կարմիրն այնպիսի լայն տարածում ուներ, որ հողը տեղ-տեղ գորգի նման զարդարվում էր կարմիր նախշերով, իսկ արածող անասունների ոտքերը ներկվում էին կարմիր գույնով։
Արարատյան որդանից ստացվող բնական ներկը՝ կարմիրը, արևելքում հայտնի էր հայկական «կրմըզի» (հայերեն՝ գինեգույն) անունով։ Ներկը ստացվում էր որդի՝ մուգ բալի գույնի անթև դանդաղաշարժ էգերից, որոնք տարվա որոշակի ամիսներին և օրվա որոշակի ժամերին հողից դուրս են գալիս՝ զուգավորվելու։ Հնում որդան կարմիրով ներկված թելերով է գործվել հայ թագավորների հագուստը՝ բոսորագույն ծիրանին։ Դրանից ստացվող թանաքով՝ մելանով են գրել թագավորական նամակները, կաթողիկոսական կոնդակները։ Որդան կարմիրը կիրառվել է նաև միջնադարյան ձեռագրերի, մանրանկարչության, եկեղեցական պատկերազարդության մեջ։ Դժբախտաբար, սինթեզված ներկերը մոռացության մատնեցին որդանաներկը ։
Ծանոթագրություններ
Կատեգորիա:Հայաստանի արգելավայրեր Կատեգորիա:Բնության հուշարձաններ Արմավիրի մարզում
Արևմտյան Հայաստանի ֆուտբոլի ազգային հավաքական
Արևմտյան Հայաստանի ֆուտբոլի ազգային հավաքական, ֆուտբոլի թիմ հայկական սփյուռքից, որը ներկայացնում է Արևմտյան Հայաստանը։
Հիմնադրում
Արևմտյան Հայաստանի ֆուտբոլի ֆեդերացիայի կառավարման մարմինը ձևավարովել է 2015 թվականի մայիսին և նույն թվականի հունիսի 1-ին անդամակցել է Անկախ ֆուտբոլային ասոցիացիաների կոնֆեդերացիային (ConIFA) ։
Հանդիպումներ
Թիմն իր առաջին հանդիպումն անցկացրել է 2016 թվականի հունվարի 6֊ին՝ մրցելով «Օլիմպիկ Մարսելի» երկրորդ թիմի հետ և պարտվելով 2-3 հաշվով։ Վահագն Միլիտոսյանը խփեց իր թիմի երկու գոլերը ։
Իր առաջին խաղն անցկացնելուց 3 օր հետո Արևմտյան Հայաստանը հրավիրվեց մասնակցելու Անկախ ֆուտբոլային ասոցիացիաների կոնֆեդերացիայի 3-րդ առաջնությանը, որը կայացավ Աբխազիայում ։ Արևմտյան Հայաստանի թիմը Աբխազիայի և Չագոս կղզիների թիմի հետ հայտնվեց Ա խմբում ։
Արևմտյան Հայաստանի առաջին միջազգային հանդիպումը կայացավ Չագոս կղզիների հետ, որն ավարտվեց ռեկորդային 12-0 հաշվով հաղթանակով ։ Խմբի երկրորդ խաղում Արևմտյան Հայաստանը 0-1 հաշվով պարտվեց Աբխազիային ։
Օրհներգ
Արևմտյան Հայաստանի հավաքականի օրհներգը «Զարթիր լաո» երգն է։
Արտաքին հղումներ
Կատեգորիա:Արևմտյան Հայաստան
Կրասիմիր Բալակով
Կրասիմիր Գենչեվ Վոլակով (Красимир Генчев Балъков; )՝ բուլղարացի ֆուտբոլիստ, մարզիչ։
Հիմնականում հարձակվող կամ կիսապաշտպանի դիրքում էր։  Բուլղարիայի ամենաթանկարժեք ֆուտբոլիստներից մեկն է։ Բորիսլավ Միխայլովից և Հրիստո Բոնևից հետո ազգային հավաքականի կազմում  զբաղեցնում է երրորդ տեղը։
Ակումբային
Տնային խաղերում նա խաղացել է «Էթիր» ակումբի հետ։ 1991 թվականին տեղափոխվել է պորտուգալական «Սպորտինգ» ակումբ, որտեղ նա խաղացել է մինչև 1995 թվականը «Շտուտգարտ» տեղափոխվելու առաջ։
Ստեփան Չորլյան
Ստեփան Չորլյան (13 մարտի, 1854, Մունջուսուն, Կեսարիայի գավառ, Անկարայի նահանգ- 15 մայիսի, 1921), հայ դեղագործ։
Կրասիմիր Բալակով
Ակումբային
Նա 30 տարի անց իր կարիերան ավարտեց։ Նա կարիերայի վերջին տարիներին խաղում էր Շտուտգարտում և Գերմանիայում ամենաբարձր վարձատրվող ֆուտբոլիստն էր այդ ժամանակ։ Բուլղարիայի ազգային հավաքականում և «Շտուտգարտում»։
Ստեփան Չորլյան
Կենսագրություն
Ծնվել է 1854 թվականի մար­տի 13-ին Ան­կա­րա­յի նա­հան­գի Կե­սա­րի­ա­յի գա­վա­ռի Մուն­ջու­սուն գյու­ղում։ Նախ­նական կրթու­թյունն ստա­ցել է ծխա­կան դպրոցում։ Մեկ­նել է Թուրքիայի եվ­րոպա­կան մա­սում ապ­րող ազ­գա­կա­նի մոտ և շարունակել ու­սումը։ 1873-76 թվականներին ու­սա­նել է Կ․ Պոլսի Օս­մա­նյան դե­ղա­գոր­ծա­կան վար­ժա­րա­նում։ 1876 թվականին վե­րա­դար­ձել է ծննդա­վայր և դե­ղա­տուն հիմ­նել։ Շու­տով դար­ձել է գյու­ղի հմուտ դե­ղա­գոր­ծն ու բժիշ­կը։ 1880 թվականին փո­խադր­վել է Կեսարիա և Ու­զուն Չար­շը­ում («Եր­կար շու­կա») դե­ղա­տուն բա­ցել։ Կարճ ժամանակից նվաճել է տեղի բնակչության համակրանքը։
Կրասիմիր Բալակով
Հավաքականի կազմում
1994 -1998-ական թվականներին մասնակցել է աշխարհի առաջնություններին և 1996 թվականին Եվրոպայի առաջնությունը։ 1995 - 1997-ական թվականներին ճանաչվել է Բուլղարիայում լավագույն ֆուտբոլիստ։
Ստեփան Չորլյան
Կենսագրություն
1910 թվականին մեկ­նել է Եգիպտոս և մեկ տարի մնացել Ալեքսանդրիա քա­ղա­քում՝ եղ­բոր մոտ։ 1911 թվականին, վե­րա­դառ­նա­լով Սեթեն Էոնյու, Իս­պեն­ջյան դե­ղա­տան տնօ­րեն է աշ­խա­տել։ Հաճա­խ գնացել է մոտակա գյու­ղե­րը՝ քա­րո­զե­լու, բժշկե­լու, աղ­քատ­նե­րին դեղ բաժա­նե­լու։ 1913 թվականին գնել է Բե­ո­րեկ­ջի Չար­շը­սը­ում («Գա­թա­յա­ գործ­նե­րի շու­կա») Գալ­թաք­ճյան­նե­րին պատ­կա­նած դե­ղի մթե­րա­նո­ցը։
Կրասիմիր Բալակով
Մարզչական կարիերա
Խաղացողի կարիերայի ավարտից հետո դարձել է մարզիչ։ 2007 թվականի ամռանը նա մոտ էր Բուլղարիայի ազգային հավաքականին, սակայն Բուլղարիայի ֆուտբոլի ֆեդերացիայի հետ բանակցությունները ոչինչ չհասան ։
Ստեփան Չորլյան
Կենսագրություն
1915 թվականի տե­ղա­հա­նու­թյան ժա­մա­նակ, կա­ռա­վա­րու­թյան հրամանով, Ս. Չորլյանի ըն­տա­նի­քն ու ազ­գա­կան­նե­րը չեն աք­սոր­վել։ Պա­տե­րազ­մի ըն­թաց­քում աշխատել է Կեսարիայ­ում։ 1917 թվականի հու­լի­սին Մունջուսուն-Կեսարիա ճա­նա­պար­հին գո­ղե­րը կո­ղոպ­տել և դա­նա­կա­հա­րել են նրան։ Մա­հից փրկվել է հրաշ­քով։ 1920 թվականի վեր­ջե­րին ձեր­բա­կալ­վել է որ­պես հե­ղա­փո­խա­կան և բան­տարկ­վել ի թիվս մի շարք ակ­նա­ռու ան­ձանց։ Մեկ ամսից ազատ է ար­ձակ­վել՝ առող­ջու­թյու­նը իս­պառ քայ­քայ­ված և հի­վանդ վի­ճա­կում։
Կրասիմիր Բալակով
Մարզչական կարիերա
2012 թվականի մարտի 22-ին Բալակովը նշանակվել է «Այզերսաուտերնա»-ի գլխավոր մարզիչ ։ 2012 թվականի մայիս 18-ին Բալակովը դադարեցրել է «Կաիզաերսլաուտերնոմ»-ի հետ պայմանագիրը փոխադարձ համաձայնությամբ  ։ Ակումբը իր ղեկավարության ներքո անցկացրեց 2011/12-ի Բունդեսլիգայում (1 հաղթանակ և 7 կորուստ) 8 խաղ և վերջին 18-րդ տեղից բարձրանալով երկրորդ հորիզոնակնի։  Բալակովոյի իրավահաջորդը դարձավ Ֆրանկո Ֆոդա  ։
Ստեփան Չորլյան
Կենսագրություն
Մա­հա­ցել է 1921 թվականի մայիսի 15-ին՝ 67 տա­րե­կա­նում։ Կի­նը և երեք աղ­ջիկ­նե­րը տեղափոխվել են Ալեքսանդրիա։
Աղբյուր
Կատեգորիա:Հայ դեղագործներ Կատեգորիա:Մարտի 13 ծնունդներ Կատեգորիա:1854 ծնունդներ Կատեգորիա:Մայիսի 15 մահեր Կատեգորիա:1921 մահեր
Կրասիմիր Բալակով
Մարզչական կարիերա
2014 թվականի մայիսին վերադարձել է Բուլղարական ֆուտբոլ և գլխավորել «Լիտեկս» ֆուտբոլիային ակումբը ։
Ձեռքբերումներ
Շտուգարտ
Արտաքին հղումներ
Կատեգորիա:Բուլղարացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Բուլղարացի ֆուտբոլային մարզիչներ Կատեգորիա:Ֆուտբոլի կիսապաշտպաններ
Ձայնագիտական չափումներ
Ձայնագիտական չափումներ, ձայների ու աղմուկների ինտենսիվությունը և որակական տարբեր հատկանիշները բնութագրող մեծությունների չափումները։ Ձայնագիտության մեջ չափվող գլխավոր մեծություններն են ձայնական ճնշումը, ձայնի ինտենսիվությունը, մասնիկների տատանողական արագությունն ու տեղաշարժը, տատանումների հաճախականությունն ու պարբերությունը, տարածման արագությունը, մարման գործակիցը և այլն։ Ձայնագիտական չափումներ համատեղվում են էլեկտրական չափումների հետ և կատարվում են հիմնականում էլեկտրոնային չափիչ սարքերով։ Ձայնագիտական չափումների դժվարությունը պայմանավորված է շենքերում ձայնագիտական մեծությունների բարդ տարածական բաշխումով, ինչպես նաև ժամանակի ընթացքում ձայների ու աղմուկների փոփոխականությամբ։ Ձայնական ճնշումը չափվում է չափիչ միկրոֆոնով (օդում) և հիղրոֆոնով (ջըրում)։ Տարբեր աղմուկների չափման համար կիրառվում է աղմկաչափը։ Ձայնագիտական չափումների կարևոր բաժինը շինարարական և ճարտ. ձայնագիտության մեջ կատարվող չափումներն են։ Ձայնագիտական չափումների մեջ են մտնում նաև ձայնատարների բնութագրերի չափումները, կապի ձայնագիտական սարքերի փորձարկումները ևն։ Հատուկ խումբ են կազմում մարդու լսողության, ինչպես նաև նորմայից շեղումների սուբյեկտիվ չափումները (աուդիոմետրիա)։
Կատեգորիա:Ակուստիկա Կատեգորիա:Չափումներ
Ջերմուկի անտառային արգելավայր
Ջերմուկի անտառային արգելավայր, բնության հատուկ պահպանվող տարածք, Հայաստանի Վայոց ձորի մարզում, Արփա գետի վերին ավազանում՝ 2000-2500 մ բարձրությունում։ Ստեղծվել է խոշորառէջ կաղնու լեռնային անտառների և հազվագյուտ կենդանիների (բեզոարյան այծ, գորշ արջ) պահպանության նպատակով ։
Ծանոթագրություններ
Կատեգորիա:Հայաստանի արգելավայրեր Կատեգորիա:Վայոց ձորի մարզի աշխարհագրություն
Ջերմուկի ջրաբանական արգելավայր
Ջերմուկի ջրաբանական արգելավայր, բնության հատուկ պահպանվող տարածք, Հայաստանի Վայոց ձորի մարզում, Արփա գետի վերին ավազանում, 2000-2500 մ բարձրություններում։ Կազմավորվել է 1981 թվականին, ունի 18000 հա մակերես։ Ստեղծվել է՝ հանքային ջրերի տաք աղբյուրների («Ջերմուկ» հանքային ջուր) սնման ավազանների պահպանության նպատակով։
Ծանոթագրություններ
Կատեգորիա:Հայաստանի արգելավայրեր Կատեգորիա:Վայոց ձորի մարզի աշխարհագրություն
Կարիֆե
Կարիֆե (Carife), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1697 մարդ, բնակչության խտությունը կազմում է 106 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 83040, հեռախոսային կոդ՝ 0827։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Կոնչիտա Մարտինես
Ինմակուլադա Կոնսեպսիոն («Կոնչիտա») Մարտինես-Բերնատ (Inmaculada Concepción Martínez Bernat, ծնվել է 1972 թվականի ապրիլի 16-ին, Մոնսոն, Ուեսկա, Իսպանիա), իսպանացի պրոֆեսիոնալ թենիսիստուհի։ Կանանց զուգախաղերում Օլիմպիական խաղերի եռակի մրցանակակիր (1992, 2004 թվականներ՝ «արծաթե», 1996 թվական՝ «բրոնզե»), Ուիմբլդոնի մրցաշարի մենախաղի հաղթող (1994 թվական), Ֆեդերացիայի Գավաթի հնգակի հաղթող և եզրափակիչի հնգակի մասնակից Իսպանիայի ազգային հավաքականի կազմում։
Մարզական կարիերա
16 տարեկան հասակում Կոնչիտա Մարտինեսը հաղթում է Թենիսի միջազգային ֆեդերացիայի (ITF) հովանու տակ անց կացվող իր առաջին չորս մրցաշարերից երեքում, անցնում է Ֆրանսիայի բաց առաջնության որակավորման ընտրությունը և այնտեղ հասնում է մինչև 1/8 եզրափակիչ։ Նույն թվականին, Սոֆիայում, նա հաղթում է իր առաջին WTA մրցաշարը, անմիջապես մենախաղում և զուգախաղում։
1989 թվականին Մարտինեսը ներխուժում է համաշխարհային թենիսի էլիտա։ Հունիսի կեսին նա արդեն մտնում է WTA վարկանիշի առաջին տասնյակի մեջ, այդ տարվա ընթացքում հաղթում է երեք մրցաշարում, Իսպանիայի հավաքականի հետ հասնում է մինչև Ֆեդերացիայի Գավաթի եզրափակիչ և արժանանում է «Տարվա լավագույն նորեկ» WTA մրցանակին։ հետագա երկու տարիներին նա նույնպես շահում է տարեկան երեք մենախաղային մրցաշարերում, իսկ 1991 թվականին իր մրցանակներին ավելացնում է նաև իր առաջին Ֆեդերացիայի Գավաթը (որ առաջինն է դառնում նաև Իսպանիայի հավաքականի համար) ։ ԱՄՆ-ի հավաքականի հետ գլխավոր թիմային մրցաշարի եզրափակիչում Մորտինեսը Ջենիֆեր Կապրիատիին պարտվում է անձնական հանդիպման ժամանակ, սակայն Արանչա Սանչես-Վիկարիոյի հետ հաղթում է զուգախաղում և իսպանուհիները հաղթանակ են տանում 2-1 հաշվով։
Հետագա երեք տարիներին Մարտինեսը հաղթանակ է տանում մենախաղի 15 մրցաշարերում (այդ թվում նաև 1994 թվականի Ուիմբլդոնի մրցաշարում, դա միակն է, որ նա հաղթում է խոտածածկի վրա) և երկուսում՝ զուգախաղում, երեք անգամ անընդմեջ նա հավաքականի հետ միասին հաղթում է Ֆեդերացիայի Գավաթում, եզրափակիչի վեց հանդիպումներում տոնելով վեց հաղթանակ և հասնում է իր համար առավելագույն վարկանիշային հորիզոնականներին ինչպես մենախաղում, այնպես էլ զուգախաղում։
1996 թվականին նա դառնում է առաջին թենիսիստուհին, ով չորս անգամ անընդմեջ հաղթում է Իտալիայի բաց առաջնությունում։ Նա Ատլանտայի օլիմպական մրցաշարում «դասակարգվում» է երկրորդ համար տակ, սակայն քառորդ եզրափակիչում զիջում է Մերի Ջո Ֆերնանդեսին։ Զուգախաղում Մարտինես-Սանչես զույգը երկրորդ անգամ անընդմեջ մեդալներ է նվաճում, այժմ բրոնզե։ Երրորդ մրցանակի համար խաղում իսպանական զույգը վստահորեն հաղթանակ է տանում հոլլանդական Մանոն Բոլեգրաֆ-Բրենդա Շուլց-Մակքարթնի զույգի նկատմամբ՝ 6-1, 6-3.
1997 թվականը Մարտինեսի ելույթների ժամանակ դառնում է առաջին տարին, որի ընթացքում նա տիտղոսներ չի նվաճում։ Նա հինգերորդ անգամ անընդմեջ դուրս է գալիս Իտալիայի բաց առաջնության եզրափակիչ, սակայն պարտվում է Մարի Պիրսին։ Սթանֆորդի մրցաշարում նա հասնում է մինչև եզրափակիչ, ճանապարհին հաղթանակներ տանելով երկրորդ և երրորդ «չասակարգվածներ» Մոնիկա Սելեշի և Ամանդա Կյոտցերի նկատմամբ, սակայն եզրափակիչում պարտվում է աշխարհի առաջին ռակետ Մարտինա Հինգիսին։ Սակայն արդեն հաջորդ տարի նա հաղթում է մենախաղի երկու մրցաշարում, մեկը՝ զուգախաղում և հավաքականի հետ միասին հինգերորդ անգամ հաղթում է Ֆեդերացիայի Գավաթում։ Նա նաև կարիերայում երկրորդ անգամ դուրս է գալիս Մեծ Սաղավարտի մրցաշարի մենախաղի եզրափակիչ, սակայն պարտվում է Հինգիսին Ավստրալիայի բաց առաջնության եզրափակիչում։
2000 թվականին մարտինեսը շահում է իր նախավերջին տիտղոսը մենախաղում (վերջին անգամ կշահի միայն հինգ տարի անց, կարիերայի ամենավերջում)։ Նույն տարում նա նաև հինգերորդ և վերջին անգամ հասնում է Մեծ Սաղավարտի մրցաշարի (Ֆրանսիայի բաց առաջնություն) մենախաղի եզրափակիչ, սակայն զիջում է մրպցաշարի տանտեր Մարի Պիրսին։ Սիդնեյի Օլիմպիադայում նա «դասակարգվում» է չորրորդ համարի տակ, սակայն արդեն երկրորդ շրջանում զիջում է Կարինա Հաբշուդովային Սլովակիայից։ Սանչեսի հետ զույգով նրանք «դասակարգվում» են երկրորդ համարի տակ, սակայն զուգախաղի մրցաշարում նրանք հասնում են մինչև երկրորդ շրջան, պարտվելով Բելառուսիայից մրցակցուհիներին՝ Բարաբանշիկովա-Զվերևա։
2000 թվականից հետո Մարտինեսի հիմնական հաջողությունները կապված են զուգախաղերի հետ։ Նա հաղթում է ևս հինգ մրցաշարերում, ևս մեկ անգամ դուրս է գալիս Ֆրանսիայի բաց առաջնության եզրափակիչ, իսկ Աթենքի Օլիմպիադայում շահում է իր երրորդ օլիմպիական մեդալը, Վիրխինիա Ռուանո-Պասկուալի հետ զույգով եզրափակիչում պարտվելով չինուհիներ Սուն Տյանտյանին և Լի Տինին։ Մենախաղային մրցաշարում նա առաջին իսկ շրջանում դուրս է մնում մրցաշարից, 6-1, 6-4 հաշվով պարտվելով եզրափակիչի ապագա մասնակից, երկրորդ համարի տակ «դասակարգված» Ամելի Մորեսմոյին։
2008, 2009 և 2010 թվականներին Մարտինեսը, որպես հրավիրված, մասնակցում է Ուիմբլդոնի կանանց զուգախաղի մրցաշարում։ 2010 թվականի մրցաշարի զուգախաղում նրա խաղընկերուհին է լինում Նատալի Տոզիան։
Աղբյուրներ
Կատեգորիա:1972 ծնունդներ Կատեգորիա:Ապրիլի 16 ծնունդներ Կատեգորիա:Իսպանացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր Կատեգորիա:2004 թվականի Ամառային օլիմպիական խաղերի արծաթե մեդալակիրներ
Հովհաննես Մկրտչի տաճար
Պատմություն
Եկեղեցին հիվանդանոցի վայրում կառուցել է Աերլեդ Պալմերը, ով բնակվում է Դուբլին քաղաքում բնակվող նորմաններից է։ Նա եկեղեցին կառուցել է դեպի Սուրբ Երկիր ուխտագնացությունից վերադառնալուց հետո։ Տաճարը նվիրված էր Սուրբ Հովհաննես Մկրտչին, կառուցված էր քաղաքի պարիսպներից դուրս, և հայտնի է Սուրբ Հովհաննես Մկրտիչ անունով։
1316 թվականին Էդուարդ Բրյուսը իր բանակի հետ միասին մոտեցել է Դուբլինին, քաղաքը պաշարելու նպատակով։ Քաղաքի բնակչությունը, նրանց մոտեցման վտանգը կանխելու համար, եկան ընդհանուր համաձայնությամբ, և հրդեհեցին Թովմաս փողոցը, սակայն կրակը մոտեցել է Սուրբ Հովհաննես Մկրտիչ եկեղեցուն, այրել այն հարակից արձաններով։
1740 թվականին հիվանդանոցի մի հատվածում կառուցվել է փոքր եկեղեցի, որի կառուցումը շարունակվում է շուրջ 40 տարի ։
1860 թվականին որոշվեց կառուցել նոր եկեղեցի։ Ճարտարապետը Էդուարդ Վելբի Պուգինն էր, ում աջակցում էր Ջորջ Աշլինին։
Միջնադարյան եկեղեցու մնացորդները քանդված են, իսկ հին Մագդալեն եկեղեցու մնացորդները գտնվում են այնտեղ, որտեղ այսօր գտնվում է ներկայիս եկեղեցու խորանը։
Ներկա եկեղեցու կառուցումը սկսվել է 1862 թվականին, եպիսկոպոս Մարտին Կրանեի կողմից, և կառուցումը տևել է 33 տարի։ Միակ խնդիրն այն էր, որ եկեղեցու կառուցման վարպետը և շատ աշխատողներ Ֆենիան էին, ովքեր 1865 թվականին խնդիրներ ունեցան իշխանության հետ, որի պատճառով եկեղեցին կոչվեց «Ֆենիական եկեղեցի» ։
Ուիլիամ Հագուի կողմից զանգակատունը և տանիքը ավարտին են հասցվել 1874 թվականին, երբ տաճարը բացվեց ժամերգության համար։ Տաճարի արտաքին տեսքը ավարտին է հասցվել 1895 թվականին, իսկ ներքին հարդարանքը՝ 1911 թվականին ։
Քանդակագործ Պատրիկ Կոուրտնեն կառուցել է եկեղեցու խորանը։
Եկեղեցի
Սկզբում եկեղեցին կոչվել է Ավրելիոս Օգոստինիոսի և Հովհաննես Մկրտչի անունով, բայց առավել հայտնի է Հովհաննես Մկրտիչ անունով, քանի որ այն գտնվում է Հովհաննես Մկրտիչ փողոցում։
Եկեղեցու զանգակատունը ամենաբարձր զանգակատունն է, ունի 61 մ բարձրություն։ Նախկինում նախատեսված չէր զանգերի համար, սակայն հետագայում զանգակատանը ավելացվեց սանդուղք, որպեսզի հնչեցնեն զանգերը։ Եկեղեցու The Bell Ringers ընկերությունը ձևավորվել է 1872 թվականին և զանգերն առաջին անգամ հնչեցվել են 1873 թվականին՝ Սուրբ Պատրիկի օրը։
Արտաքին հղումներ
Կատեգորիա:Իռլանդիայի ճարտարապետություն Կատեգորիա:Դուբլինի մշակույթ Կատեգորիա:Իռլանդիայի տեսարժան վայրեր
Լուսաչափ
Լուսաչափ, ֆոտոմետր, լուսաչափական կամ լուսային մեծություն չափելու սարք։ Տարբեր տիպի լուսաչափերով չափում են ճառագայթման աղբյուրի պայծառությունը, լուսավորվածությունը, լույսի ուժը, լուսային հոսքը։ Ճառագայթման աղբյուրի գույնը չափող սարքը՝ գունաչափը, նույնպես համարվում է լուսաչափ։
Տիպերը
Լինում են երկու հիմնական տիպի լուսաչափեր՝ վիզուալ և օբյեկտիվ (կամ ֆիզիկական)։
Վիզուալ լուսաչափ
Վիզուալ լուսաչափերում որպես ընդունիչ օգտագործվում է աչքը, այսինքն՝ համեմատման երկու տիրույթների պայծառությունների հավասարեցումը կատարվում է աչքով։ Այսպիսի լուսաչափն աչքի հոգնելու և չափողի անհատական սխալների պատճառով մեծ ճշգրտություն ապահովել չի կարող։
Օբյեկտիվ լուսաչափ
Ավելի ճշգրիտ չափումներ կատարվում են օբյեկտիվ լուսաչափով, որտեղ օգտագործվում են տարբեր սպեկտրային բնութագրեր ունեցող ֆիզիկական ընդունիչներ՝ ֆոտոէլեմենտ, ջերմաէլեմենտ, ֆոտոբազմապատկիչ։ Լուսային մեծությունները չափող օբյեկտիվ լուսաչափ հիմնականում բաղկացած է ոսպնյակներից, լուսազտիչներից, լույսը թուլացնող հարմարանքներից, դիաֆրագմաներից և ճառագայթման ընդունիչից։ Հաճախ, օբյեկտիվ լուսաչափում ճառագայթման հոսքը վերածվում է էլեկտրական հոսանքի, որի միջոցով էլ (համապատասխան աստիճանավորումից հետո) որոշվում է տվյալ լուսաչափական մեծությունը։
Չափումները և կիրառությունը
Լուսաչափական մեծությունների բացարձակ չափումները սովորաբար կատարվում են մեծ սիստեմատիկ սխալներով։ Ճառագայթման հոսքի հարաբերական չափումները տալիս են ավելի մեծ ճշգրտություն։ Ստանդարտ և չափվող աղբյուրների ճառագայթման հոսքերի հավասարեցումը իրականացվում է լուսաչափական սեպի, փոփոխական չափեր ունեցող դիաֆրագմաների և այլ սարքերի միջոցով։
Լուսաչափը լայն կիրառություն ունի աստղագիտության մեջ։ Աստղադիտակի վրա տեղադրված լուսաչափով աստղերի պայծառությունները չափվում են աչքով։ Ընդ որում չափվող երկնային մարմնի պայծառությունը հավասարեցվում է հայտնի պայծառություն ունեցող մեկ այլ երկնային մարմնի կամ հաստատուն լույսի աղբյուրի (հաճախ շիկացման էլեկտրական լամպի) պայծառության հետ։ Աստղադիտակի վրա տեղադրված ժամանակակից էլեկտրալուսաչափին ապահովում է չափման մեծ ճշգըրտություն։ Դրանցում որպես ընդունիչ օգտագործվում են ֆոտոբազմապատկիչները կամ ֆոտոէլեմենտները, որպես համեմատման լույսի աղբյուր՝ ինքնալուսարձակող ռադիոակտիվ նյութեր։ Մեծ թվով երկնային մարմինների լուսաչափությունը կատարվում է լուսանկարչական մեթոդով։ Այդ դեպքում լուսաչափությունը իրականացվում է միկրոֆոտոմետրերով։
Տես նաև
Կատեգորիա:Օպտիկական սարքեր Կատեգորիա:Աստղագիտական գործիքներ Կատեգորիա:Չափիչ սարքեր
Սև լիճ (արգելավայր)
Սև լիճ արգելավայր, բնության հատուկ պահպանվող տարածք, Հայաստանի Հանրապետության Սյունիքի մարզում՝ Մեծ Իշխանասար լեռնագագաթի արևելյան լանջին՝ ծովի մակարդակից 2666 մ բարձրություններում։
Կազմավորվել է 2001 թվականին՝ 1987 թվականին ստեղծված համանուն արգելոցի հիման վրա։ Ունի 240 հա մակերես։ Արգելավայրի նպատակն է Սև լճի բնական էկոհամակարգի պահպանությունը ։
Ծանոթագրություններ
Կատեգորիա:Հայաստանի արգելավայրեր Կատեգորիա:Սյունիքի մարզի աշխարհագրություն
Գրիգոր Լուսիկենց
Գրիգոր Մատթեոսի Լուսիկենց (ծն. և մահ. թիվը անհայտ), XVII դարի երկրորդ կեսի քաղաքական գործիչ, Նոր Ջուղայի հայ առևտրական ընկերության ղեկավարներից։ Ընկերության հանձնարարությամբ 1666 թվականին մեկնել է Մոսկվա և պայմանագիր կնքել (31.5.1667) Ռուսաստանի հետ՝ իրանական ապրանքները Նովգորոդի և Արխանգելսկի վրայով Եվրոպա արտահանելու համար։ 1671 թվականին կրկին մեկնել է Մոսկվա և Ալեքսեյ Միխայլովիչ ցարին ներկայացրել (մարտ) հայ խոջաների ուղերձը, ապա ընդլայնել ու վերակնքել (7.2.1673) նախկին պայմանագիրը։ Միաժամանակ որպես պարսկ. շահի դեսպանորդ՝ ջանացել է ստեղծել Ռուսաստանի, Լեհաստանի և Իրանի ռազմաքաղաքական դաշինք՝ ընդդեմ Թուրքիայի։ Առևտրական գործերով եղել է նաև Արևմտյան Եվրոպայում։
Ծանոթագրություններ
Կատեգորիա:Հայ քաղաքական գործիչներ
Շիխա
Շիխա (Шиха), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ներլ գետի ձախ ափին՝ 169 կմ հեռավորության վրա։ Գետի երկարությունը 15 կմ է, ավազանի տարածքը 71,2 կմ2 է։ Ակունքը գտնվում է Վերիգինո գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լուսավախություն
Լուսավախություն, ֆոտոֆոբիա (ֆոտո... և Φόβος - վախ), աչքի բարձր զգայնությունը ցերեկվա կամ արհեստական լույսի հանդեպ։ Կարող է առաջանալ աչքի առաջային հատվածի բորբոքային պրոցեսների (շաղկապենաբորբ, եղջերաթաղանթի բորբոքում, ծիածանաբորբ), եղջերաթաղանթի մեջ օտար մարմիններ ընկնելու, առանց հատուկ ակնոցների էլեկտրազոդում կատարելու, ինչպես նաև բբերն արհեստական եղանակով լայնացնելու և ալբինիզմի դեպքում։ Արտահայտվում է կոպերի կծկումներով, արցունքահոսությամբ, ցավային զգացողություններով։ Բուժումը՝ պատճառների վերացում, մութ ապակիներով ակնոցների օգտագործում։
Կատեգորիա:Աչքի հիվանդություններ
Սոսու պուրակ (արգելավայր)
Պատմություն
«Սոսու պուրակ» արգելավայրը ներառում է արևելյան սոսու Կովկասում ամենախոշոր բնական պուրակը։ Այն ստեղծվել է 1958 թվականին ՀԽՍՀ Նախարարների Խորհրդի (թիվ Պ-341) որոշմամբ և այժմ զբաղեցնում է 64.2 հա տարածք։ Մինչև 2004 թվականը գտնվել է Կապանի անտառտնտեսության ենթակայության տակ, իսկ հետո բնապահպանական գործունեությունը խստացնելու նպատակով հանձնվել է «Շիկահող» արգելոցին։ Արգելավայրը գտնվում է «Շիկահող» արգելոցին կից Ծավ գետի հովտում՝ Ներքին Հանդ գյուղի մոտ ծովի մակարդակից 700-800 մ բարձրության վրա։ Մարդու գործունեության ազդեցությունը մեղմացնելու համար արգելավայրը շրջապատված է մոտ 100 մ լայնություն ունեցող բուֆերային գոտով, որտեղ ընկած են Ներքին Հանդ գյուղի և Կապանի անտառտնտեսության հողերը։
Սուսու պուրակը ունի ձգված տեսք՝ Ծավ գետի երկայնքով 50-200 մ լայնությամբ և 10 կմ երկարությամբ։ Պուրակի հիմքում ընկած են 200-250-ամյա հազարից ավել ծառեր, որոնք հասնում են 30-35 մ բարձրությանը և պահպանվել են մինչ այժմ։ Պուրակը բնական ծագում ունի։ Հատումներից հետո դադարել է ինքնավերարտադրությունը սերմերով։ Բացի սոսուց, այստեղ աճում են նաև այլ արժեքավոր և հազվագյուտ տեսակներ՝ հունական ընկուզենին, արաքսյան կաղնին, հունական շրջահյուսը, թավշային իլենին և այլն։
Ողնաշարավորների ֆաունայից բավականին բազմազան են սողունները՝ 7 տեսակի մողեսներ, 8 տեսակի օձեր և 2 տեսակի կրիաներ։ Հազվագյուտ տեսակներից հանդիպում են շերտավոր մերկաչքը, կատվաօձը և անդրկովկասյան սահնօձը։
Կլիմա
Շնորհիվ ցածր ռելիեֆի, արգելավայրի կլիման մեղմ է ու բավականին տաք։ Ձնածածկը ձևավորվում է ոչ ամեն տարի, արագ հալվում է և հասնում ոչ ավել, քան 10 սմ։ Միջին տարեկան տեղումների քանակը կազմում է 530 մմ ։
Ծանոթագրություններ
Կատեգորիա:Հայաստանի արգելավայրեր
Լու Սին
Լու Սին (չին.՝ 鲁迅, իսկական անունը՝ Չժոու Շու Ժեն, ), չին գրող, հրապարակախոս, գրականագետ, չինական ժամանակակից գրականության հիմնադիրը։ 1930-1936 թվականներին գլխավորել է Չինաստանի ձախ գրողների լիգան։ 1902 թվականին ավարտել է Նանկինի լեռնաերկաթուղային ուսումնարանը և ուսումը շարունակելու համար ուղարկվել ճապոնիա, որտեղ վարել է չինական ուսանողության լուսավորական շարժումը, հանդես եկել որպես թարգմանիչ և հրապարակախոս։ ճապոնիայում և հայրենիքում մասնակցել է Աինհայի հեղափոխության (1911-1913) նախապատրաստմանը։
1913 թվականին գրել է «Եղելություն» առաջին պատմվածքը։ 1918 թվականին հրատարակել է չինական նոր գրականության առաջին պատմվածքը՝. «Խելագարի օրագիրը», այնուհետև՝ «Կանչ» (1923), «Թափառումներ» (1926) ժողովածուները։ Լու Սինի բազմաթիվ պատմվածքներ նվիրված են մտավորականությանը («Դեղը», «Փոքրիկ պատմահար», «Կուն Իցզի», «Փայլը»)։ Ստեղծագործության մեջ մեծ տեղ են գրավում արձակ բանաստեղծությունները («Վայրի Լու Սին խոտեր», 1927)։ Լու Սինի երգիծական, հերոսական հեքիաթներն է ամփոփում «Հին զրույցները նոր ձևով» (1936) ժողովածուն։ Հրապարակախոսական հոդվածներում («Տաք քամի», 1925, «Շքեղ ամպհովանու տակ», 1926, «Այլախոհը», 1932 և այլ ժողովածուներ) արձագանքել է ներքին և արտաքին կյանքի հրատապ իրադարձություններին։
«Չինական պատմողական արձակի համառոտ պատմությունը» (1923) ազգային գրականության առավել դեմոկրատական տեսակի վերաբերյալ առաջին ընդհանրացնող աշխատությունն է։
Ծանոթագրություններ
Կատեգորիա:Չինացի գրողներ Կատեգորիա:Գրական կեղծանուններով հայտնի հեղինակներ Կատեգորիա:Հրապարակախոսներ Կատեգորիա:Չինացի բանաստեղծներ Կատեգորիա:Վիպասաններ Կատեգորիա:Չինացի թարգմանիչներ Կատեգորիա:Տուբերկուլոզից մահացածներ Կատեգորիա:Մոդեռնիստ գրողներ
Երաժշտական ձայն
Կատեգորիա:Երաժշտական եզրույթներ Կատեգորիա:Երաժշտության տեսություն Կատեգորիա:Երաժշտական ակուստիկա
Rehab
«Rehab», բրիտանացի երգչուհի Էմի Ուայնհաուսի երգերից, երկրորդ ստուդրական ալբոմում՝ Back to Black: Երգը գրել է Ուայնհաուսը, պրոդյուսերը եղել է Մարկ Ռոնսոնը և թողարկվել է 2006 թվականի հոկտեմբերի 23-ին։ Տեքստը ինքնակենսագրություն է, որտեղ նկարագրվում է լիրիկական հերոսը, ով տառապում է ալկոհոլային կախվածությունից, բայց հրաժարվում է բուժվելուց վերականգնողական կլինիկայում։
Երգը ստացել է լավ ակնարկներ երաժշտական քննադատների և առևտրայի հաջողությունների է հասել Անգլիայում և այլուր։ 2007 թվականին ձայնագրությունը պարգևատրվել է, որպես ժամանակակից երգ։ «Rehab» 2008 թվականի «Գրեմմի» մրցանակաբաշխության ժամանակ ստացել է երեք մրցանակ, հետևյալ կատեգորիանեում՝ «տարվա ձայնագրություն», «տարվա երգ», «լավագույն փոփ կանացի կատարում»։
Մի քանի կատարողներ կատարել են «Rehab» երգը, պաշտոնական թողարկումներով և համերգների ժամանակ։ Գույություն ունեն երգի երկու պաշտոնական ռեմիքսներ՝ առաջինը ձայնագրվել է ռեփեր Jay-Z-ի հետ, իսկ երկրորդը՝ Pharoahe Monch-ի։
Արտաքին ղհումներ
Կատեգորիա:Էմի Ուայնհաուսի երգեր Կատեգորիա:Գրեմմի մրցանակակիր ձայնագրություններ Կատեգորիա:Գրեմմի մրցանակակիր երգեր Կատեգորիա:Երգեր թմրանյութերի մասին
Թաունհաուս
Թաունհաուս (townhouse), Հյուսիսային Ամերիկայում, Ասիայում, Ավստրալիայում, Հարավային Աֆրիկայում և Եվրոպայի որոշ երկրներում կառուցապատման միջին խտության քաղաքներում և արվարձաններում լայն տարածություն ստացած մի քանի բազմամակարդակ բնակարան ընդգրկող և մեկուսացված մուտքերով սակավահարկ բնակելի տուն։ Սովորաբար թաունհաուսի ամեն բնակարանը ունի փողոցից առանձին մուտք, երբեմն ավտոտնակ և նախապարտեզ։ Չնայած նմանության, պետք է չշփոթել թաունհաուսները և բլոկային տները, քանի որ «թաունհաուս» եզրը կարող է ընդգրկել ինչպես բլոկային, այդպես էլ առանձին կանգնած բնակելի տունը։
Թաունհաուսները առաջացել են Մեծ Բրիտանիայում 19-րդ դարում։ «Թաունհաուս» բառը ունի անգլիական ծագում և նշանակում է «քաղաքի տուն»։ Ի սկզբանե այդ եզրով էին կոչում ազնվականության ներկայացուցիչների քաղաքային նստավայրերը՝ նման տները կարող էին առանձին կանգնած լինել, սակայն հիմնականում թաունհաուսները շարասյան տեսքով կցված էին մեկը մյուսի փողոցի երկայնքով։ Դրա արդյունքում բավականին դժվար էր տարբերել փոքր ազնվականության համեստ թաունհաուսները և բրիտանական բուրժուազիայի վերնախավի շարքային կառուցապատումը, քանի որ ճարտարապետական առումով դրանք իրենցից նույն բանն էին ներկայացնում։ Առաջին համաշխարհային պատերազմից հետո բրիտանական բազմաթիվ թաունհաուսներ ստացել են բնակարանների փոքր համալիրների տեսք։
Գրականություն
Կատեգորիա:Ճարտարապետություն
Հնդկաստանում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Հնդկաստանի օբյեկտները թվով 37-ն են (2018 թվականին), որը կազմում է ընդհանուր թվի  ( օբյեկտ  թվականին)։
29 օբյեկտ ընդգրկված է մշակութային չափանիշներով, 7-ը՝ բնական, 1-ը՝ մշակութային և բնական։ 12 օբյեկտ համարվում է մարդկային ստեղծագործական գլուխգործոց (չափանիշ i), 3 օբյեկտ՝ բնական ֆենոմեն կամ էսթետիկ նշանակության և բացառիկ բնական գեղեցկության տարածք (չափանիշ vii)։
Բացի դրանից, 2017 թվականի դրությամբ երկրի տարածքում ևս 42 օբյեկտ ներկայացված է Համաշխարհային ժառանգության թեկնածու օբյեկտների ցանկում ։
Հնդկաստանը վավերացրել է Համաշխարհային ժառանգության պաշտպանության կոնվենցիան 1977 թվականի նոյեմբերի 14-ին ։ Հնդկաստանի առաջին օբյեկտներն ընդգրկվել են ցանկում 1983 թվականին, Համաշխարհային ժառանգության հանձնաժողովի 7-րդ նիստում։
Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։
Արտաքին հղումներ
Կատեգորիա:Համաշխարհային ժառանգություն Հնդկաստանում Կատեգորիա:Համաշխարհային ժառանգության ցանկեր Կատեգորիա:Համաշխարհային ժառանգություն Ասիայում
Ավգուստ Ալկվիստ
Կառլ Ավգուստ Էնգելբերկտ Ալկվիստ (Karl August Engelbrekt Ahlqvist, ), ֆինն բանաստեղծ, բանասեր, ուգրո-ֆիննական լեզուների հետազոտող, ով նշանակալի ներդրում է ունեցել ուգրո-ֆիննական ուսումնասիրություններում, նաև` գրական քննադատ, Ալեքսանդրովյան Կայսերական համալսարանի ռեկտոր (1884-1887)։
Կենսագրություն
Ալկվիստը եղել է գեներալ-վերակացու բարոն Յոհան Նորդենստամի (մ. 1882 թվական) և սպասուհի Մարի Ալկվիստի (մ. 1886 թվական) ապօրինի որդին է։ Նրա կրթությամբ զբաղվում էր Հողատարածքների բաշխման հանձնաժողովի նախագահ, փոխդատավոր Կառլ Ստենիուսը։ Ալկվիստի գաղափարական ոգեշնչողը դարձել է Յոհան Լյուդվիգ Ռունեբերգը, ումից նա փոխառել է իր ազգային-ռոմանտիկ հայացքները։
Պատանեկության տարիներին Ալկվիստը տպագրվել է «Սայմա» թերթում, որը գլխավորում էր Յոխան Սնելմանը. այդ ժամանակ նա առաջին անգամ օգտագործել է իր գրական կեղծանունը` '''Ա. Օքսանեն''' (A. Oksanen): 1847 թվականին նա Դանիել Եվրոպեուսի և Պաավո Տիկանենի հետ համատեղ հիմնադրել է «Սուոմետար» թերթը (Suometar): 1854-1859 թվականներին նա մի շարք գիտարշավներ է կատարել դեպի Ռուսաստանի` ուգրո-ֆիննական ժողովուրդներով բնակեցված գավառներ։ Այսպես, 1856 թվականի մայիս-դեկտեմբեր ամիսներին նա ուսումնասիրել է Կազանի և Բուինսկի նահանգների չուվաշներին, հավաքել ասեղնագործված հագուստի, զարդերի և գլխարկների հավաքածուներ (որոնք այժմ պահվում են Ֆինլանդիայի ազգային թանգարանում) ։ 1877-1880 թվականներին նա այցելել է Խանտերի և Մանսիների հողեր։ Հրապարակել է վոդսկերի, վեպսկերի, մորդովերենի, խանտի և մանսի լեզուների, էստոնական գրականության վերաբերյալ աշխատանքների շարք, ինչպես նաև` ուսումնասիրել է ֆիններեն և հունգարերեն լեզուների միջև փոխհարաբերությունները։ Ալկվիստը գրել է նաև «Ռուսաստանի ուղևորության հուշեր» գիքը (Muistelmia matkoilta Venäjällä) և «Սավոլակսյան երգի» բառերը (Savolaisen laulu): 1847 թվականին ստացել է Ալեքսանդրովյան համալսարանի փիլիսոփայության մագիստրոսի կոչում, իսկ 1860 թվականին` փիլիսոփայության դոկտոր աստիճան։ Հունգարիայի գիտությունների ակադեմիայի պատվավոր անդամ է (1859)։ 1863 թվականին փոխարինել է իր ընկերոջը` Էլիաս Լյոնրոտին, Ալեքսանդրովյան համալսարանի ֆիններեն լեզվի դասախոսի պաշտոնում, իսկ ավելի ուշ դարձել է կանցլեր։
Բացի այդ, Ալկիվիստը եղել է նաև գրական քննադատ։ Հայտնի է, որ նա կտրուկ քննադատության է ենթարկել Ալեքսիս Կիվիի «Յոթ եղբայրներ» վեպը, իր ակնարկներում գրել է` «Մեր ժողովուրդն ընդհանրապես այնպիսին չի, ինչպիսին այդ գրքի հերոսներն են. Ֆինլանդիայի դաշտերը մշակող հանգիստ և լուրջ մարդիկ ոչ մի կապ չունեին Իմպիվաարի նոր բնակիչների հետ»։ Նա նաև վեպն անվանել է «անհեթեթություն» և «ամոթի բիծ ֆիննական գրականության վրա» ։ Այդ ջախջախիչ ակնարկների պատճառով Ֆինլանդիայի գրականության միությունը գրքի թողարկումը հետաձգել է երեք տարով, և այն լույս է տեսել միայն 1873 թվականին` հեղինակի մահից հետո։ Ֆինլանդացի գրող Վեյո Մերին «ցավոտ» է անվանել Ալկվիստի վերաբերմունքը Կիվիի նկատմամբ, քանի որ նա գրողի մասին մակագրություններ ու ծաղրագրեր է գրել անգամ վերջինիս մահից հետո ։ Շատերը նաև հավատում էին, որ Ալկվիստի քննադատությունները արագացրել են Կիվիի մահը` նրան պատճառելով խորը հուզական զգացումներ և դրանով քայքայելով նրա առողջությունը  ։
Արտաքին հղումներ
Կատեգորիա:19-րդ դարի բանաստեղծներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ֆինն բանաստեղծներ Կատեգորիա:Ֆինն լրագրողներ Կատեգորիա:Ֆինն մանկավարժներ Կատեգորիա:Ֆինն բանասերներ Կատեգորիա:Բանաստեղծներ այբբենական կարգով
Նադ (Ֆրանսիա)
Նադ (Nades), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրյոյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03192։
Բնակչություն
Համայնքի բնակչությունը 2008 թվականին կազմում էր 123 մարդ։
Տնտեսություն
2007 թվականի տվյալներով 81 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 49-ը անգործունակ (ակտիվության ցուցանիշը 39,5 %, 1999 թվականին եղել է՝ 41,3 %)։ 32 աշխատունակ բնակիչներից 24-ը աշխատում էին (12 տղամարդ և 12 կին), անաշխատանք էին 8-ը (5 տղամարդ և 3 կին)։ 49 անգործունակ մարդկանցից 4-ը աշակերտներ կամ ուսանողներ են, 14-ը թոշակառու, 31-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արշակ Չորպաճյան
Արշակ Կիրակոսի Չորպաճյան (մոտ 1880, Մարաշ, Մարաշի գավառ, Հալեպի նահանգ- ?), հայ դեղագործ։
Կենսագրություն
Ծնվել է մոտ 1880 թվականին Հա­լե­պի նա­հան­գի Մա­րա­շի գա­վա­ռի կենտ­րոն Մա­րաշ քա­ղա­քում՝ Հաջի Կի­րա­կո­սի ըն­տա­նի­քում։ 1902 թվականին ավար­տել է Մա­րա­շի ազ­գա­յին վար­ժա­րա­նը։ 1902-1903 թվականներին դա­սա­վան­դել է Մա­րա­շի ազ­գա­յին վար­ժա­րա­նում։ 1904 թվականին ավար­տել է ամե­րի­կա­ցի միսիոներնե­րի Այնթապի Կենտրոնական Թուրքիայի քոլեջը։ 1907 թվականին ավար­տել է Բեյրութի ամերիկյան համալսարանի բժշկա­կան ֆա­կուլ­տե­տի դե­ղա­գոր­ծա­կան բա­ժի­նը։ 1907 թվականին Եգիպտոս է տե­ղա­փոխ­վել։ Լի­նե­լով ՀՅԴ Կի­լի­կի­ա­յի շրջա­նի եռան­դուն ան­դամ­նե­րից մե­կը՝ 1907 թվականին ու­ղարկ­վել է Ժնև` ՀՅԴ «Դրոշակ» պաշ­տո­նա­թեր­թի խմբագ­րու­թյուն։ 1908 թվականին՝ օս­մա­նյան սահ­մա­նադ­րու­թյան վե­րա­հաս­տա­տու­մից հե­տո, Մարաշ է վե­րա­դար­ձել։
Ադանայի կոտորածի ժա­մա­նակ, որ­պես հե­ղա­փո­խա­կան-կազ­մա­կեր­պիչ, Մա­րա­շի Պա­տե­րազ­մա­կան ատյա­նը նրան դա­տա­պար­տել է մահ­վան։ Կա­րո­ղա­ցել է Թուրքիա­յից Եգիպտոս փախ­չել։ 1918 թվականին փոր­ձել է Թուր­քիա վե­րա­դառ­նալ, սա­կայն, տես­նե­լով Ադա­նա­յի ու Կի­լի­կի­ա­յի պայ­քար­նե­րը, ջար­դե­րը և հա­յա­թա­փու­մը, ստիպ­ված է եղել մեկ­նել Եգիպ­տոս, ուր դե­ղա­գոր­ծու­թյամբ է զբաղ­վել։ «Մա­րաշ» գրքի հրա­տա­րա­կու­թյա­նը նպաս­տել է ՀՅԴ գոր­ծու­նե­ու­թյան մա­սին տե­ղե­կու­թյուն­ներ տա­լով։
Աղբյուր
Կատեգորիա:Հայ դեղագործներ Կատեգորիա:Մարաշ քաղաքում ծնվածներ Կատեգորիա:ՀՅԴ անդամներ Կատեգորիա:Բեյրութի ամերիկյան համալսարանի շրջանավարտներ
Կասանո Իրպինո
Կասանո Իրպինո (Cassano Irpino), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1002 մարդ, բնակչության խտությունը կազմում է 81 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 83040, հեռախոսային կոդ՝ 0827։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Լուվիերեն
Լուվիերեն, փոքրասիական մեռած լեզու։ Պատկանում է հնդեվրոպական լեզվաընտանիքի խեթալուվիական խմբին։ Ավանդված է Բողազքյոյի մոտ հայտնաբերված խեթանեսիտական արձանագրություններում պահպանված բառերով ու դարձվածքներով (շուրջ 700 բառ) և մի երկլեզվյան (լուվիերեն-կամիշսերեն) արձանագրությամբ։ Մերձավոր է խեթերենին, ունի նաև առավել հնատիպ գծեր։ Գրավոր աղբյուրները վերաբերում են մ.թ.ա. 2-րդ հազարամյակին։
Ծանոթագրություններ
Կատեգորիա:Անատոլիական լեզուներ Կատեգորիա:Հեթական թագավորություն Կատեգորիա:Լեզուներ այբբենական կարգով Կատեգորիա:Փոքր Ասիա Կատեգորիա:Թուրքիայի պատմություն
Ալիքի կատարին (ֆիլմ, 1991)
«Ալիքի կատարին» (Point Break), ռեժիսոր Քեթրին Բիգելոուի 1991 թվականի ֆիլմ։
Դիպաշար
ՀԴԲ-ն հետաքննում է բանկերի հանդուգն կողոպտիչների գործը, որոնք կազմել են ավազակախումբ՝ ստանալով «նախկին նախագահներ» անվանումը։ Կողոպուտների ժամանակ նրանք հագնում էին Լինդոն Ջոնսոնի, Ռիչարդ Նիքսոնի, Ջիմի Քարթերի և Ռոնալդ Ռեյգանի դիմակները։ Հետաքննությամբ զբաղվող բաժին է տեղափոխվում նորանշանակ Ջոնի Յուտան (Քիանու Ռիվզ)։ Նա դառնում է սպա Էնջելո Պապասի (Գերի Բյուզի) գործընկերը, որը կասկածում է, որ ավազակախմբի անդամները ինչ-որ կապ ունեն սերֆինգի հետ։ Այդ ենթադրությունն ստուգելու համար անհրաժեշտ էր գործակալ, որը կարող էր մուտք գործել ավազակախումբ, և Ջոնին համաձայնվում է կատարել այդ դերը։
Ջոնին ձեռք է բերում ալիքների վրա լողալու սերֆեր (լողատախտակ) և համառորեն փորձում է յուրացնել սերֆինգը որպես մարզաձև և փիլիսոփայություն։ Նրանից մեծ ջանքեր են պահանջվում դրա համար և նույնիսկ ստիպված է լինում վերանայել իր որոշ հայացքներ, սակայն արդյունքում նա հայտնվում է սերֆինգիստների գլխավորի՝ Բոդհիի մոտ (Պատրիկ Սուեյզի)։ Միաժամանակ Ջոնին կապվում է Բոդհիի նախկին ընկերուհու՝ Թայլերի հետ (Լորի Փեթի)։ Ջոնին և Բոդհին ընկերանում են և շուտով պարզ է դառնում, որ հենց Բոդհին է «նախկին նախագահներ» խմբի գլխավորը։ Բանկերը թալանելով՝ հանցագործները յուրատեսակ ուղերձ են թողնում հասարակությանը։ Այդ ձևով գումար են աշխատում՝ փորձելով արյուն չթափել հարձակման ժամանակ։
Սակայն վերջին կողոպուտի ժամանակ զոհեր են ունենում, այդ թվում և ավազակախմբի անդամներից մեկին (Գրոմեթ)։ Որպեսզի թաքցնի հետքերը, Բոդհին, որը կռահում է Յուտայի ով լինելը, առևանգում է Թայլերին սահմանն անցկացնելու մտադրությամբ։ Հանցագործներին ետ պահելու ժամանակ զոհվում է Էնջելոն, իսկ Ջոնիին անասելի դժվարությամբ հաջողվում է փրկել աղջկան։
Եզրափակչի ժամանակ Յուտան ՀԴԲ գործակալների հետ գտնում է Բոդհիին Ավստրալիայում, բայց վերջինս կարճատև կռվից հետո խնդրում է իրեն «հանձնել» ալիքներին, իր կյանքի երազանքին։ Ջոնին թույլ է տալիս, հավանաբար իմանալով, որ այդ ալիքը Բոդհիի կյանքում կլինի վերջինը։ Ապա իր ոստիկանական ժետոնը նետում է ալիքների մեջ։
Արտաքին հղումներ
Կատեգորիա:1991 ֆիլմեր Կատեգորիա:Ջեյմս Քեմերոնի ֆիլմեր Կատեգորիա:Ամերիկյան մարտաֆիլմեր Կատեգորիա:Քեթրին Բիգելոուի ֆիլմեր Կատեգորիա:Անգլերեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան սպորտային ֆիլմեր Կատեգորիա:Ամերիկյան արկածային ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ֆիլմեր թմրանյութերի մասին
Տոլստոյականություն
Տոլստոյականություն (Толсто́вство), կրոնական-էթիկական հասարակական գիտակցություն Ռուսաստանում 19-րդ դարի վերջին և 20-րդ դարի սկզբին։ Ի հայտ է եկել 1880-ական թվականներին Լև Տոլստոյի կրոնափիլիսոփայական ուսմունքի ազդեցությամբ։ Տոլստոյի կրոնափիլիոսփայությունը արտահայտված է «Որն է իմ հավատը», «Խոստովանություն», «Կյանքի մասին» և այլ աշխատություններում։
Պատմություն
1880-ական թվականներին տոլստոյականությունը Ռուսական կայսրությունում կրոնափիլիսոփայական հայացք էր։ Այդ հայացքի ազդեցությամբ են շարադրված «Խոստովանություն», «Որն է իմ հավատը» աշխատությունները։ Տոլստոյականությունը հետևորդներ գտավ Արևմտյան Եվրոպայում, Ճապոնիայում, Հնդակստանում: Տոլստոյականության ջերմ պաշտպաններից է եղել Մահաթմա Գանդին։ Հավատացյալ դուխոբորները միանգամայն հասկացել են Տոլստոյի գաղափարները, որոնք նման էին իրենց ավանդույթներին և 1895 թվականին դրանք կյանքի են կոչել՝ հրաժարվելով զինվորական ծառայությունից և ոչնչացնելով իրենց մոտ եղած զենքերը, ինչի համար ենթարկվել են քրեական պատասխանատվության ։ Հետագայում նրանք նաև Տոլստոյի գաղափարների ազդեցությամբ հրաժարվել են մսից, ալկոհոլից և ծխախոտից։ Տոլստոյականության հիմնական սկզբունքներն են՝ չբռնանալ, համընդհանուր սեր և անձի բարոյական կատարելագործում։ Տոլստոյականությանը բնորոշ է սինկրետիզմը։ Տոլստոյի կենսագրության վրա ներգործել են զանազան գաղափարական հոսանքներ, սակայն քրիստոնեությունը որպես չարին չհակասելու Վարդապետություն դիտարկելու գաղափարն ամենաինքնուրույնն էր։ Տոլստոյականները մերժում էին եկեղեցական դոգմաները ։ Բուսակերությունը, որին հետևում էին տոլստոյականները, այն ժամանակվա գիտության մեջ խորապես անառողջ էր համարվում։ Տոլստոյականները ակտիվորեն զբաղվել են Տոլստոյի հայացքների լուսաբանմամբ և միանգամայն դրա տարածողներն են եղել։ Տոլստոյականներ Վլադիմիր Գրիգորևիչ Չերտկովը և Պավել Իվանովիչ Բիրյուկովը «Միջնորդ» հրատարակչությամբ տարածել են գրքեր։ Հետագայում այս հրատարակչության ակտիվ մասնակիցն է դառնում Աննա Չերտկովան։ Լև Տոլստոյը, Գլեբ Ուսպենսկին, Անտոն Չեխովը տպագրում են հոդվածներ ագրոնոմիայի, անասնաբուժության և հիգենիայի մասին։ Տոլստոյականները 1901-1905 թվականներին Անգլիայում տպագրում են «Ազատ խոսք» անունով թերթը։ ԽՍՀՄ-ում 1920-1930-ական թվականներին վերացվում են տոլստոյականների կոմունաները, սակայն նրանցից ոմանք գոյատևել են մինչև Հայրենական մեծ պատերազմի սկիզբը ։ Տոլստոյականության հետևորդներ այժմ կան Արևմտյան Եվրոպայում, Հյուսիսային Ամերիկայում, Ճապոնիայում, Հնդկաստանում և այլ երկրներում։ Ռուսաստանում նրանք պաշտոնապես ճանաչված կրոնական կազմակերպություն ունեին, որի անդամների թիվը 500-ն անցնում էր։ Տոլստայականների մասին կարևոր են Լ. Տոլստոյի հիշողությունները։
Գաղափարական շարժումը
Արդեն Տոլստոյի կենդանության օրոք այդ շարժումն առանձնանում էր ազատ կրոնական գաղափարներով։ Տոլստոյը անձամբ կամ իր ստեղծագործությունների միջոցով ազդել է իր մի շարք ժամանակակիցների վրա, որոնք տոլստոյականներ չէին։ Տոլստոյի հայացքների վրա ներգործել են զանազան գաղափարական հոսանքներ՝ Բահայի, Բուդդայականություն, Դաոսականություն, Կոնֆուցիոս, Իսլամ, Քվակերներ, ինչպես նաև փիլիսոփաների բարոյականության ուսմունքները՝ Սոկրատես, Իմանուիլ Կանտ, Արթուր Շոպենհաուեր։ Քրիստոնեությունը որպես չարին չհակասելու Վարդապետություն դիտարկելու գաղափարն ինքնուրույն է։ Տոլստոյը հերքել է Քրիստոսի հարությունը, քրիստոնեությունը նրա համար ընկալվում էր միայն որպես բարոյական ուսմունք (Որն է իմ հավատը)։ Տոլստոյականները մերժում էին եկեղեցու դոգմաները, հանրային ժամերգությունները, չէին ճանաչում եկեղեցու հիերարխիան։ Տոլստոյը կարծում էր, որ, ըստ էության, նույնն են կյանքի իմաստի բոլոր սահմանումները, որոնք մարդկանց հայտնի են մարդկության մեծագույն մտքերով։ Երբ նա տալիս է Ավետարանի իր մեկնաբանությունը, կարծում է, որ ինքը մաքրում է Քրիստոսի վարդապետությունը պատմական աղավաղումներից։
Բարոյահոգեբանական և սոցիալական գաղափարախոսություն
Հիմնական սկզբունքներն են՝ ոչբռնություն, «Սիրիր թշնամուդ», Լեռան քարոզ, այլասիրություն, բարոյական կատարելագործում։ Ըստ Լ. Տոլստոյի՝ հոգևոր արժեքներն ավելի կարևոր են նյութական արժեքներից։ Իր Որն է իմ հավատը տրակտատում Լ. Տոլստոյը գրում է, որ. "Բոլոր հինգ պատվիրանները միայն մեկ նպատակ ունեն՝ խաղաղություն մարդկանց միջև։ Մարդիկ պետք է հավատան Քրիստոսի ուսմունքի, կատարեն այն, և խաղաղությունը կիշխի երկրին, և աշխարհն այնպիսին չէ, ինչպես կազմակերպում են մարդկիկ՝ ժամանակավոր, պատահական, բայց աշխարհը ընդհանուր է, անհաղթահարելի, հավերժական։ Առաջին պատվիրանն ասում է, որ ոչ մի մարդու սովորական կամ խելագար մի՛ համարիր, և եթե աշխարհը կոտրված է, ապա բոլոր ուժերը պետք է օգտագործել այն վերականգնելու համար։ Աստծված ոչնչացում է թշնամանքը։ Մի՛ վախեցեք փոքր խնդիրներից, որպեսզի չկորցնեք իրական կյանքի իմաստը։ Մի՛ նայիր բնական գեղեցկությանը որպես հաճույք, խուսափի՛ր այդ գայթակղությունից։ Յուրաքանչյուր տղամարդ պետք է ունենա մեկ կին և յուրաքանչյուր կին՝ մեկ տղամարդ, որոնք չպետք է լքեն միմյանց։ Մեկ այլ գայթակղություն է երդումը, որը մարդկանց մոտեցնում է մեղքին։ Մի՛ խոստացեք ոչինչ։ Երրորդ գայթակղությունը վրեժն է, որը կոչվում է մարդկային Արդարադատություն։ Մի՛ վախեցեք վիրավորանքից։ Չարին մի՛ պատասխանիր չարությամբ։ Չորրորդ գայթակղությունը ազգերի, ցեղերի և պետությունների միջև թշնամությունն է։ Իմացեք, որ բոլոր մարդիկ եղբայրներն ու որդիներն են մեկ Աստծո, և չպետք է խախտել աշխարհի կատարելությունը՝ հանուն ժողովրդական նպատակների։ Եթե մարդիկ չկատարեն այդ պատվիրաններից մեկը՝ աշխարհի կատարելությունը կխախտվի։ Եթե մարդիկ կատարեն բոլոր պատվիրանները, երկնքի թագավորությունը կիշխի երկրին։ Այս պատվիրանները բացառում են բոլոր չարիքները մարդկանց կյանքից։" Այս սկզբունքների իրականացումը տալիս է հնարավորություն՝ հասարակության բարոյական վերափոխման համար։ Տոլստոյականները պացիֆիստներ էին, դեմ էին զինվորական ծառայությանը։ Առաջին շրջանում տոլստոյականները անարխիստներ էին, քանի որ երկուսն էլ մերժում էին ռազմական-պետական գործողությունները և դիմում էին անձի բանականությանը։ Սակայն Առաջին համաշխարհային պատերազմի սկզբին արքայազն Պյոտր Կրոպոտկինի դրական արձագանքից հետո գաղափարական շարժումների միջև շփումները դադարեցվեցին։
Քննադատություն
Եկեղեցական հրապարակախոս և հասարակական գործիչ Վ. Մ. Սկվորցովը հարց է բարձրացրել «տոլստոյականների» մասին 1897 թվականին Կազանում կայացած Համառուսաստանյան 3-րդ միսիոներական համագումարում։ Ըստ հերետիկոսական իմաստունների հետազոտության՝ տոլստոյականությունը, որը տարածված է իր բազմաթիվ կրոնական տրակտատներում, ճանաչվեց որպես աղանդ, որը վնասակար է ոչ միայն եկեղեցական, այլև քաղաքական առումով։ Ռուս բանաստեղծ Ինոկենտի Անենսկին գրում է, որ մարդու բնավորությունն ու կյանքը միշտ չէ, որ ենթարկվում է բնությանը։ Ավետարանը ստեղծել է քրիստոնեություն, այսինքն՝ մի ամբողջ աշխարհ։ Տոլստոյը ստեղծեց փիլիսոփայություն, որը անշուշտ իր մակարդակից ավելի ցածր էր։ Փիլիսոփա Իլյինը իր «Չարին ուժով դիմադրելու մասին» գրքում ևս քննադատում է Տոլստոյի ուսմունքը, և այն միտքն է հայտնում, որ բռնությունը, թեև վատ է, այնուամենայնիվ, որոշ դեպքերում կարող է արդարացված համարվել։
Ծանոթագրություններ
Կատեգորիա:Լև Տոլստոյի ստեղծագործություններ
Բաֆռա
Բաֆռա քաղաք Թուրքիայի Տրապիզոնի վիլայեթում, Սամսուն քաղաքից 24 կմ արևմուտք։
1914 թվականին Բաֆռայում բնակվում էր շուրջ 2200 հայ։ Զբաղվում էին արհեստներով և առևտրով։ Բաֆռայի հայերն ունեին եկեղեցի (Մ. Կարապետ, հիմնված 1823 թվականին) և վարժարան՝ մոտ 260 երկսեռ աշակերտներով։ Բաֆռայի հայ բնակիչները տեղահանվել են առաջին համաշխարհային պատերազմի տարիներին։ Նրանց մի մասը զոհվել է, փրկվածները տարագրվել են օտար երկրներ։ 1959-1960 թվականին տվյալներով Բաֆռայում կար 400 հայ բնակիչ։
Կատեգորիա:Թուրքիայի փոքր քաղաքներ
I’m Your Baby Tonight
I’m Your Baby Tonight ամերիկացի երգչուհի Ուիթնի Հյուսթոնի երրորդ ստուդիակալ ալբոմը, թողարկված 1990 թվականի նոյեմբերի 6-ին։ Երկու սինգլներ` «I’m Your Baby Tonight»-ը և «All the Man That I Need»-ը դարձել են № 1 Billboard Hot 100 հիթ-շքերթում։ Ալբոմը ստացել է մի շարք անվանակարգեր և մրցանակներ, ներառյալ` Billboard Music Awards-ը։ Ալբոմից երեք երգեր առաջադրվել են Գրեմմիի, երեք տարի շարունակ (1991, 1992, 1993), որոնցից երկուսը Լավագույն կանացի վոկալային փոփ կատարում անվանակարգում ։ Սկավառակը ունեցել է առևտրական հաջողություններ և 4 անգամ ստացել է պլատինե կարգավիճակ RIAA-ում ։
Պատմություն
ԱՄՆ-ում I’m Your Baby Tonight-ը 1990 թվականի նոյեմբերի 24-ին դեբյուտացվել է հիմնական Billboard 200 հիթ-շքերթի 22-րդ հորիզոնականում։ Երկրորդ շաբաթում այն հասել է № 5-ի, իսկ մի շաբաթ անց № 3-ում։ Ալբոմը 22 շաբաթ մնացել է այդ հիթ-շքերթի top-10-ում (իսկ ընդհանրապես 51 շաբաթ) ։ Նա նաև դեբյուտացվել է Billboard Top R&B Albums սոուլ հիթ-շքերթի № 10-ում 1990 թվականի դեկտեմբերի 1-ին, և հասել է նրա մեջ № 1-ի երեք շաբաթ անց ։ Ալբոմը մնացել է սոուլ հիթ-շքերթի գագաթնակետում 8 շաբաթ ընդմիջումներով, իսկ նրա մեջ ընդհանրապես 53 շաբաթ ։ Այդպիսի հաջողության շնորհիվ նա դարձել է № 1 սոուլ ալբոմը (#1 R&B Album)-ում ամբողջ 1991 թվականի տվյալներով (1991’s Billboard Year-End Charts)  : Ալբոմը 1995 թվականի ապրիլի 5-ին քառակի անգամ հավաստագրվել է պլատինե կարգավիճակում Recording Industry Association of America-ում և հետո Nielson SoundScan-ի տվյալներով 1991 թվականի մայիսից մինչև 2009 թվականը վաճառվել է 1,728,000 օրինակով ԱՄՆ-ում ։
Ալբոմը դարձել է հանրահայտ ողջ աշխարհում, սակայն այդպես էլ չի հասել Ուիթնիի նախորդ ալբոմների առևտրական հաջողություններին։ Մեծ Բրիտանիայում այն դեբյուտացվել է 1990 թվականի նոյեմբերի 17-ին UK Albums Chart-ի № 6-ում և հետո հասել է № 4-ի (9 շաբաթ անց) ։ Բրիտանական British Phonographic Industry կազմակերպությունը հավաստագրել է այն պլատինե կարգավիճակում 300,000 օրինակ վաճառքով 1990 թվականի նոյեմբերի 1-ի տվյալներով ։ Գերմանիայում ալբոմը հասել է № 3-ի Media Control Albums Chart-ում, ստանալով պլատինե հավաստագիր 500,000 օրինակ վաճառքի համար Bundesverband Musikindustrie-ում 1991 թվականին ։ Նա նաև հասել է լավագույն ալբոմների հնգյակի այնպիսի երկրներում ինչպիսիք են` Ավստրիան, Նորվեգիան ,, Շվեդիան և Շվեյցարիան ։ Ամբողջ աշխարհում վաճառվել է մոտավորապես 12 մլն օրինակ ։
Սինգլներ
Ծանոթագրություն: A^ Գերմանիայում, «My Name Is Not Susan»-ը եղել է № 57-ում 1991-ին և կրկնվել է № 52-ում 1998-ին։
Billboard Magazine Year-End Charts
Առանց վերը նշված № 1 հաշվետվության։
Ծանոթագրություններ
Կատեգորիա:Billboard 200 գլխավորած ալբոմներ
Մայ Բրինգ
Մայ Բրինգ (Maj Bring, իսկական անունը` Էբբա Մարիա Բրինգ (Ebba Maria Bring, ), շվեդ նկարիչ, ով մոդեռնիզմի ոճով նկարել է դիմանկարներ ու բնապատկերներ։ Իր կյանքի վերջին շրջանում նա արմատապես փոխել է իր ոճը և աշխատել կոլաժի տեխնիկայով։